En bilejer kom ud til et trist syn, da han i morges gik ned til sin bil på Refsvej i Thisted. Hans bil var i løbet af natten blevet udsat for hærværk ved, at nogen havde ridset i siden af hans bil. Han tilkaldte Midt- og Vestjyllands Politi, og da de kom frem, kunne de konstatere, at det ikke var den eneste bil, som ukendte gerningsmænd havde besluttet sig for at ødelægge. - Det er mindst 15 biler, der er blevet udsat for hærværk. Så det er det, vi kalder seriehærværk, siger vagtchef hos Midt- og Vestjyllands Politi, Ole Vanghøj. Bilerne fra husnumrene 33-39 på Refsvej var alle blevet ridset. Derfor leder politiet efter vidner, eller videoovervågning, der kan have fanget gerningsmændene i deres ugerning. Hærværket er sket i tidsrummer 21.30 til i morges, hvor bilejeren kom ud og opdagede hærværket. Hvis du har set noget, kan du kontakte Midt- og Vestjyllands Politi på 1-1-4.
Politiet leder efter vidner, der kan have set noget lørdag aften og natten til søndag.